stanford-oval/wikipedia huggingface dataset:
מערכת מצוקה ובטיחות ימית גלובלית
רכיבי GMDSS > תדר גבוה

מערכת GMDSS עשויה לכלול גם רדיו טלפון וציוד רדיו-טלקס (ציוד הדפסה ישירה בפס צר) בתדר גבוה (HF) עם שיחות יזומות על ידי המערכת באמצעות מערכת שיחות דיגיטליות סלקטיביות(אנ') (Digital selective calling‏, DSC). ניתן לבצע שידורי מידע של בטיחות ימית ברחבי העולם גם בערוצי הדפסה ישירה של רוחב פס צר בתחום תדר של HF. כל הספינות הסוחרות באזור הים A4 חייבות לשאת ציוד HF DSC וכן מערכת NDBP, שיכולה לפעול גם מאספקת הכוח בעתודה של כלי השיט (בדרך כלל סוללה 24V). חיוב תקשורת בתחום HF הכרחי כיוון שכיסוי אינמרסאט אינו משתרע על אזורי הקוטב.
רכיבי GMDSS > מכשיר איתור לחיפוש והצלה

התקנת GMDSS על אוניות כוללת מכשיר אחד (או שניים על כלי שיט בעל הדחק מעל 500 טון) לאיתור עבור חיפוש והצלה הנקרא משיב מכ"ם לחילוץ והצלה (Search and Rescue Radar,‏ SART), שנועד לאיתור כלי שיט או כלי מצוקה על ידי יצירת סדרה של שתים עשרה נקודות על גבי צג המכ"ם של הספינה. טווח הגילוי בין מכשירים אלה לספינות תלוי בגובה תורן המכ"ם של הספינה ובגובה מכשיר איתור החיפוש וההצלה, ועומד בדרך כלל כ-15 ק"מ (8 מייל ימי). לאחר גילוי המכ"ם, מכשיר איתור החיפוש וההצלה יפיק אינדיקציה חזותית וקולית לאנשים במצוקה.
רכיבי GMDSS > שיחות סלקטיביות דיגיטליות

ארגון הימאות הבינלאומי (IMO) שילב במערכת GMDSS גם את מערכת DSC (שיחות דיגיטליות סלקטיביות, ראו לעיל) במכשירי רדיו ימיים בתדר MF,‏ HF ו- VHF. מערכת DSC מיועדת בעיקר לייזום תקשורת רדיו-טלפון בין ספינה לספינה, מספינה לחוף ומהחוף לספינה ושיחות רדיו-טלקס בתחומי תדר של MF/HF. ניתן לבצע שיחות DSC גם לתחנות בודדות, קבוצות של תחנות או "כל התחנות" בטווח הרדיו. לכל אונייה, תחנת חוף וקבוצה המצוידת ב- DSC מוקצית זהות שירות נייד ימי (Maritime Mobile Service Identity) ייחודי בת 9 ספרות. התראות מצוקה במערכת DSC מורכבות מהודעת מצוקה בפורמט קבוע מראש ומשמשות ליזום תקשורת חירום עם אוניות ומרכזי תיאום הצלה. המערכת נועדה לייתר את הצורך לאייש באופן קבוע צוות על גשר האונייה או על החוף שיהיה בהאזנה קבועה לתדרי המצוקה.
ארגון הימאות הבינלאומי ואיגוד הטלקומוניקציה הבינלאומי (ITU) דורשים שמכשירי הרדיו המצוידים במערכת DSC והפועלים בתדרי MF/HF ו-VHF יהיו מחוברים למקלט ניווט לוויני, GPS. חיבור זה יבטיח כי מידע מיקום מדויק יישלח למרכז תיאום הצלה אם תועבר התראת מצוקה. רשות התקשורת הפדרלית (FCC) בארצות הברית דורשת שכל סוגי הטלפונים הימיים החדשים, הפועלים בתחומי התדרים VHF ו-MF/HF שהתקבלו לאחר יוני 1999 יהיו בעלי יכולת DSC בסיסית לפחות.
לשיחות סלקטיביות דיגיטליות בתדר VHF יש גם יכולות אחרות מעבר לאלה הנדרשות עבור GMDSS. משמר החופים של ארצות הברית משתמש במערכת זו כדי לעקוב אחר כלי שיט בתחנת מעקב תנועה בים אשר נמצאת במפרץ הנסיך ויליאם, באלסקה. ארגון הימאות הבינלאומי ומשמר החופים מתכננים לדרוש מאוניות לשאת גם מערכת זיהוי אוטומטית (AIS) אוניברסלית אשר תהיה תואמת DSC כך שמדינות באזור A1 (ראו להלן) תוכלנה לזהות ולעקוב אחר כלי שיט מצוידים בAIS המשייטות במימיהן, ללא כל ציוד רדיו נוסף. לא ניתן לחקור ולבצע מעקב אחר רדיו המצויד ב-DSC אלא אם כן היצרן כלל אפשרות כזו והמשתמש הגדיר אותו כך שיאפשר מעקב.
הארגון הימי הבינלאומי מעודד ימאים להשתמש במערכת המצוקה והבטיחות הימית הגלובלית גם לתקשורת שגרתית ולדיווחי בטיחות, ולא רק למקרי חירום.
רכיבי GMDSS > דרישות אספקת חשמל

מערכת המצוקה והבטיחות הימית הגלובלית נדרשת להיות מופעלת משלושה מקורות אספקת חשמל:
האלטרנטורים/גנרטורים הרגילים של האונייה;
אלטרנטור/גנרטור חירום של האונייה, אם היא מצוידת בו;
סוללה ייעודית למערכת.
על מנת לעמוד בתנאי SOLAS נדרשות הסוללות להיות בעלות כוח שיספיק להפעלת הציוד למשך שעה אחת על ספינות עם גנרטור חירום או שנבנו לפני פברואר 1995, ו-6 שעות על ספינות שאינן מצוידות בגנרטור חירום או שנבנו לאחר פברואר 1995. יש לטעון את הסוללות באמצעות מטען אוטומטי אשר נדרש גם להיות מופעל מהמחולל הראשי ומחולל החירום. המעבר מזרם חילופין לסוללה חייב להיות אוטומטי, ולהתבצע באופן שכל נתוני הציוד לא יושחתו ("אין הפסקה").
אזורי ים של מערכת המצוקה והבטיחות הימית הגלובלית

אזורי הים של המערכת משמשים לשתי מטרות: לתאר אזורים שבהם שירותי GMDSS זמינים, ולהגדיר איזה ציוד רדיו של המערכת חייבות אוניות לשאת. לפני GMDSS, מספר וסוג ציוד הרדיו לבטיחות שהיו אוניות צריכות לשאת היה תלוי בדחי של הספינה. עם המערכת, מספר וסוג ציוד בטיחות הרדיו שצריכות האוניות לשאת תלוי באזורי GMDSS בהן הן מפליגות. אזורי הים של המערכת מסווגים לארבעת האזורים הבאים: A1,‏ A2,‏ A3 ו- A4.
אזור ים A1 הוא אזור שיש בו כיסוי רדיו-טלפון של תחנת חוף אחת לפחות, בתדר VHF, וקיימים בו שירותי התראה סלקטיבית דיגיטלית רציפה. אזור כזה יכול להגיע בדרך כלל למרחק 30 - 40 מייל ימי (56 עד 74 ק"מ) מתחנת החוף.
אזור ים A2 הוא אזור שכולל כיסוי של לפחות תחנת חוף אחת עם האזנה רציפה ב-MF, בשונה מאזור A1 .
אזור ים A3 הוא אזור הנמצא בטווח הכיסוי של לוויין גיאוסטציונרי, ואינו כולל אזורים מסוג A1 ו- A2. אזור זה שוכן בערך בין קווי הרוחב 76 מעלות צפון ודרום, לא כולל אזורי A1 ו/או A2.‏ אינמרסאט מבטיחה שהמערכת שלה תעבוד בין קווי הרוחב 70 דרום ל-70 צפון, אם כי לעיתים קרובות המערכת מכסה עד 76 מעלות דרום או צפון.
שטח ים A4 הוא שטח הנמצא מחוץ לאזורי ים A1,‏ A2 ו A3. שטח זה כולל את אזורי הקוטב, צפונה ומדרום לקווי רוחב 76 מעלות.
רישוי מפעילים

רשויות ימיות לאומיות רשאיות להנפיק סוגים שונים של רישיונות. אישור מפעיל כללי נדרש על אוניות החתומות על אמנת SOLAS, הפועלות גם מחוץ לאזור ים A1. בתוך אזור זה ניתן להסתפק באישור מפעיל מוגבל. כלי שיט שאינם חתומים על אמנת SOLAS ופועלים מחוץ לאזור A1 יידרשו לתעודת טווח ארוך, לעומת תעודה לטווח קצר הניתנת לכלי שיט שאינם חתומים על האמנה ופועלים רק בתוך אזור ים A1. תעודה נוספת היא תעודת מפעיל רדיו-טלפון מוגבל, הדומה לתעודת טווח קצר אך מוגבלת להפעלת רדיו DSC בתדר VHF. מדינות מסוימות אינן מנפיקות תעודות כמו זו האחרונה, ואינן רואות בה הסמכה מתאימה למערכת GMDSS.
בארצות הברית מונפקות ארבע תעודות GMDSS שונות:
רישיון לתחזוקת רדיו GMDSS מאפשר לאדם לתחזק, להתקין ולתקן ציוד GMDSS בים;
רישיון מפעיל רדיו GMDSS, הנחוץ לאדם כדי להשתמש בציוד GMDSS נדרש;
למחזיק בשתי התעודות ניתן להנפיק רישיון מפעיל/תחזוקת רדיו אחד של GMDSS;
ולבסוף, רישיון GMDSS Restricted, הזמין לפעולות VHF רק בטווח של עד 37 קילומטרים ימיים מהחוף.
גשר הפיקוד באוניית התענוגות סי דרים II"‏ (SeaDream II), ובו מערכת GMDSS
משואת EPIRB
מערכת NAVTEX
לוויין של אירידיום תקשורת
פנל שליטה במערכת DSC ובו מסך מגע. על המסך מופיעה הודעת מצוקה מבוימת, כחלק מתרגיל
מפת אזורי הים של מערכת GMDSS
משחקים בחורף (סרט)

| --- | --- |
רי רוז ב"משחקים בחורף"
רי רוז ב"משחקים בחורף"
 מבוסס על:  סיפור של יצחק בן-נר
 בימוי:  רם לוי
 הופק בידי:  ברוך אבולוף
 תסריט:  דיתה גרי, גלעד עברון, מאיר דורון
 עריכה:  ערה לפיד
 שחקנים ראשיים:  משה אבגי גל יחס קונסטנטין אנטול
 מוזיקה:  אילן וירצברג
 צילום:  יחיאל כהן
 מדינה:  ישראל ישראל
 הקרנת בכורה:  1988
 משך הקרנה:  90 דקות
 שפת הסרט:  עברית
 דף הסרט ב־IMDb
משחקים בחורף הוא סרט טלוויזיה ישראלי משנת 1988 בבימויו של רם לוי, עם משה אבגי וגל יחס בתפקידים הראשיים.
התסריט מבוסס על הסיפור "משחקים בחורף" מאת יצחק בן-נר שיצא לאור בתוך קובץ הסיפורים "שקיעה כפרית" בשנת 1976. הסיפורים "קולנוע" ו"משחקים בחורף" מתוך הקובץ מופיעים ברשימת הלימוד לבחינות הבגרות בספרות. הזמן הועתק מהתקופה לאחר מלחמת ששת הימים לתקופת המנדט.
גיבור הסיפור והסרט הוא ילד בן 11 שחווה אירועים מורכבים לקראת התבגרותו ומבחינה זאת זה רומן חניכה.
תקציר העלילה

שנת 1946, כפר מוזנח ליד חיפה. אלי (גל יחס) הוא נער בן 11, יתום מאם וגר עם אביו מר וייס (קונסטנטין אנטול) ואחיו הגדול יגאל (דב נבון). הם מתפרנסים בקושי מפרה חולבת אחת. גברת דבש האלמנה (ורדה בן חור) עוזרת להם בעבודות משק הבית ומנסה להתחיל זוגיות עם האבא אבל הוא מדוכא ולא מעוניין.
יגאל מיואש מהמצב ומחליט לעבור לעבוד בחיפה בעסק של בן הכפר מנשה מנשה (יגאל נאור) שם הוא סופג מכות מערבי שפוטר בגללו.
דן שטרקמן (טוביה גלבר) עובד ברפת של משפחתו עם אמו האלמנה (רות גלר). הוא נוסע לחיפה לעיתים קרובות ובכפר מרכלים שהוא הולך לזונות.
עדינה הדרי (רי רוז) היא מתבגרת צעירה ומושכת שגברי הכפר כולל אלי, מתגרים ממנה. בכפר מסתובב ניזארי (אריה אליאס) נודד לבוש בגדים ישנים ומסריחים ואוסף עופות שמתו. כאשר פרדתו הזקנה של שטרקמן מתקשה בהליכה, שטרקמן יורה בה למוות לקול זעקותיו של אלי.
לכפר מגיע בחור שחום שמכונה ימאני (משה אבגי) ומתגורר בצריפו של כהן (יהודה כהן). אלי עוקב אחריו ומגלה שהוא נפגש עם שטרקמן ולשניהם יש אקדחים. שטרקמן רוצה לחסל את אלי אבל ימאני משחרר אותו לאחר שהבטיח לא לגלות את הסוד.
עדינה מתאהבת בימאני והם מתנים אהבים כשכל הכפר מחפש אחרי עדינה. אלי מגלה לאביה (מני סביר) את מקום הימצאה ואנשי הכפר ובראשם בביוף (אדי מוכתר) מפליאים את מכותיהם בו ומגרשים אותו מהכפר.
מתבצעת פעולה של לח"י בבתי הזיקוק בחיפה. שטרקמן חוזר פצוע, אלי כותב על קירות הבתים "לח"י" והתושבים ממהרים למחקם לפני שיגיעו הבריטים.
ימאני נפצע קשה בפעולה. הוא מגיע בקושי לכפר ואלי פוגש אותו ומחביא אותו במתבן. ימאני הפצוע מסרב לכל טיפול פן יתגלה. אלי מזעיק את עדינה והיא מתנה אהבים עם ימאני ברגעיו האחרונים.
צוות השחקנים

| שם השחקן/ית | שם הדמות | הערות |
| --- | --- | --- |
| משה אבגי | ימאני | לוחם לח"י |
| קונסטנטין אנטול | מר וייס | חקלאי |
| גל יחס | אלי וייס |  |
| דב נבון | יגאל וייס |  |
| רי רוז | עדינה הדרי |  |
| מני סביר | מר הדרי |  |
| רות גלר | גב' שטרקמן |  |
| טוביה גלבר | דן שטרקמן | לוחם לח"י |
| ורדה בן חור | גב' דבש |  |
| יגאל נאור | מנשה מנשה | חקלאי |
| אדי מוכתר | בביוף | חקלאי |
| יהודה כהן | מר כהן | חקלאי |
| נחום שליט | פרדו | שוטר מנדטורי |
| אריה אליאס | ניאזי | נודד במושב |
גרמין

| --- | --- |


 נתונים כלליים
 בורסה:  הבורסה לניירות ערך בניו יורק (GRMN) 
 מייסדים:  גארי בורל, מין קאו 
 תקופת הפעילות:  1989–הווה (כ־35 שנים)
 חברות בנות:  גרמין הממלכה המאוחדת 
 מיקום המטה:  ארצות הברית קנזס, ארצות הברית
 ענפי תעשייה:  טכנולוגיה
 מוצרים עיקריים:  מכשירי GPS
 הכנסות:  4,860,286,000 דולר אמריקאי (נכון ל־2022) 
 רווח תפעולי:  1,027,845,000 דולר אמריקאי (נכון ל־2022) 
 רווח:  973,585,000 דולר אמריקאי (נכון ל־2022) 
 מנכ"ל:  גארי בורל 
  
 garmin.com
 
מכשיר הניווט "Garmin nuvi 1490" של החברה
גרמין (באנגלית: Garmin) היא חברת טכנולוגיה רב-לאומית אמריקאית, שמרכז הפעילות שלה ממוקם בשווייץ. החברה נוסדה בשנת 1989 בקנזס על ידי גארי בורל ומין קאו. החברה היא אחת מהיצרניות המובילות כיום של מערכות איכון עולמיות (GPS) המייצרת מכשירי ניווט למגוון שימושים לרבות נסיעה מכוניות פרטיות, תעופה, שיט בים. בנוסף לכך, עם השנים החברה הפכה גם לאחת מהיצרניות המובילות של מכשירים לעוסקים בכושר, ובהם מכשירי טכנולוגיה לבישה כמו צמידי כושר ושעונים חכמים.
היסטוריה

החברה נוסדה בשנת 1989 בשם "ProNav" בקנזס על ידי גארי בורל ומין קאו. המוצר הראשון של החברה היה מכשיר הניווט "ה-GPS 100" שהיה מיועד לצורך ניווט בים ואשר עלה בתחילה 2,500 דולרים. בהמשך שונה שם החברה ל"גרמין", אשר היה הלחם של השמות הפרטיים של שני המייסדים. בשנת 1991 החברה החלה לייצר את מכשיריה בטייוואן.
במהלך שנות ה-90 הרחיבה החברה את קו המוצרים שלה אשר יכלול מכשירי GPS למטיילים וכמו גם מכשירי GPS למכוניות פרטיות. ההצלחה הניכרת לה זכתה החברה באותה העת נבעה בעיקר מהביקוש הגובר למכשירי GPS.
ההנפקה הראשונה של החברה בבורסה הייתה בשנת 2000. המניה נרשמה בנאסד"ק תחת הסימול GRMN. לאורך השנים הרחיבה החברה את קו המוצרים שלה אליו אשר יכלול גם צמידי כושר, שעונים חכמים ומכשירי ניווט מתקדמים לצורכי תעופה ולצורכי ניווט ימי.
מוצרים וטכנולוגיות

קו המוצרים של גרמין כולל מגוון רחב של טכנולוגיות:
מערכות ניווט למכוניות - גרמין ידועה במיוחד בזכות מכשירי הניווט שלה למכוניות אשר מסוגלים לפעול מבלי להיות מחוברים לאינטרנט. החברה פיתחה גם אפליקציות ניווט לסמארטפונים ומערכות ניווט המוצגות בלוח המחוונים של דגמי מכוניות שונים.
מערכות ניווט לצורכי תעופה - גרמין יצרה לאורך השנים גם מערכות ניווט שונות למטוסים ומסוקים.
מערכות לצורך שימוש בים - המוצרים של החברה המיועדים לשימוש בים כוללים בין היתר מכשירים המסייעים לאתר דגים, מכשירי מכ"מים, ומערכות autopilot לסירות.
מכשירים המיועדים לעוסקים בכושר - החברה פיתחה לאורך השנים גם מכשירי GPS המיועדים למטיילים שעוסקים בטיולים רגליים, ברכיבה על אופניים, בגולף ובפעילויות נוספות בחיק הטבע. מכשירי הטכנולוגיה הלבישה של החברה כוללים בין היתר צמידי כושר ושעונים חכמים אשר משמשים למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, פיקוח על קצב פעימות הלב ועוד אינדיקטורים מתקדמים שונים המיועדים בעיקר לספורטאים.
מימון קבוצות ספורט

ב-2007 החל התאגיד לפעול כמממן קבוצת הכדורגל האנגלית מידלסברו בעסקה בת שנה אחת שנמשכה אחר כך גם לשנה נוספת, לעונה 2009/2008. ב-2008 החלה גרמין להיות המממן הראשי לקבוצת אופניים חדשה, במטרה לקדם את מכירת מוצריה הקשורים לרכיבת אופניים. מנהלה הספורטיבי הראשי של הקבוצה הוא ג'ונת'ן ואוטרס והקבוצה נחשבת לאחת הקבוצות הבכירות בדבוקה המקצוענית של אופני הכביש. נכון לסיום עונת 2011, הקבוצה ממשיכה במימון הקבוצה במשותף עם יצרנית האופניים הקנדית סרוולו.
ראו גם

TomTom
בואינג 737 MAX

כנפון חדש ב-737 MAX
מטוסי בואינג 737 MAX מקורקעים צמוד למתחם בואינג בסיאטל
בואינג 737 MAX היא סדרת מטוסים מסחריים המפותחים על ידי חברת בואינג. הסדרה החדשה מבוססת על משפחת בואינג 737 הדור הבא, שתוחלף על ידה. זה יהיה הדור הרביעי של משפחת ה-737. השינוי העיקרי הוא השימוש במנועי CFM International LEAP-1B (אנ') הגדולים והחסכוניים יותר. שלדת המטוס שונתה אף היא והוספו כנפונים חדשים.
המטוס נכנס לראשונה לשירות בחברת התעופה המלזית מלינדו אייר (אנ'). המטוס שנכנס הוא מדגם MAX-8.
בעקבות שתי התרסקויות, באוקטובר 2018 ובמרץ 2019, אשר גבו את חייהם של 346 איש, קורקעו כל המטוסים שנבנו עד אותו זמן מדגם זה.
לאחר שהבעיה בהם זוהתה, לדברי חברת בואינג, המטוסים היו צפויים לחזור לשירות בתחילת שנת 2020. אולם ב-16 בדצמבר 2019, לאחר שהחזרת המטוסים לשירות לא אושרה על ידי מנהל התעופה הפדרלי, הודיעה חברת בואינג על הפסקת ייצור הדגם באופן זמני. ב-18 בנובמבר 2020 רשות התעופה הפדרלית התירה שוב לחדש את הפעילות של המטוס, ב-9 בדצמבר 2020 גול הייתה לחברה הראשונה שמפעילה את המטוס בטיסות נוסעים סדירות מאז קורקעו המטוסים בעקבות האסונות.
גרסאות

MAX 7 - מחליף את ה-700–737 וה-700–737ER
MAX 8 - מחליף את ה-800–737, הגוף גדול יותר מה-MAX 7
MAX 9 - מחליף את ה-737-900ER, הגוף גדול יותר מה-MAX 8 - המראת הבכורה ב-13 באפריל 2017
MAX 10 - גרסה מוגדלת של ה-MAX 9 שנועדה להתחרות טוב יותר עם A321-NEO של אירבוס - המטוס הושק בסלון האווירי של פריז ב-20 ביוני 2017
מפרטים

|  | 737 MAX 7 | 737 MAX 8 | 737 MAX 9 | 737 MAX 10 |
| --- | --- | --- | --- | --- |
| קיבולת מושבים | 138 (בתצורת שתי מחלקות) עד 172 (בתצורת מחלקה אחת) | 162 (בתצורת שתי מחלקות) עד 210 (בתצורת מחלקה אחת) | 178 (בתצורת שתי מחלקות) עד 220 (בתצורת מחלקה אחת) | 188 (בתצורת שתי מחלקות) עד 230 (בתצורת מחלקה אחת) |
| אורך הגוף | 116 רגל 8 אינץ'  (35.6 מ') | 129 רגל 6 אינץ'  (39.5 מ') | 138 רגל 2 אינץ'  (42.1 מ') | 143 רגל 8 אינץ'  (43.8 מ') |
מוטת כנפיים: 117 רגל 9 אינץ'  (35.9 מ')
גובה: 41 רגל 0 אינץ'  (12.5 מ')
מהירות שיוט: מאך 0.79 (522 מייל/שעה, 842 קמ"ש)
| משקל המראה מרבי | 159,400 ליברות (72,303 ק"ג) | 181,200 ליברות (82,191 ק"ג) | 194,700 ליברות (88,314 ק"ג) |  |
| טווח טיסה מרבי | 3,825 מייל ימי (7,084 ק"מ) | 3,515 מייל ימי (6,510 ק"מ) | 3,515 מייל ימי (6,510 ק"מ) | 3,215 מייל ימי (5,960 ק"מ) |
מנועים (× 2): CFM International LEAP-1B
קוטר קצה מניפה: 69.4 בפנים (1.76 מ')
מקורות: 737 MAX specifications
תאונות ותקריות

בין מרץ 2017 למרץ 2019, הצי העולמי של מטוסי 737 הפעיל 500,000 טיסות וחווה שתי תאונות קטלניות, עם שיעור תאונות של ארבע תאונות למיליון טיסות, בעוד שהדורות הקודמים של בואינג 737 היו בממוצע 0.2 תאונות למיליון טיסות.
ב-29 באוקטובר 2018 התרסקה טיסה 610 של ליון אייר שהתבצעה במטוס מדגם בואינג 737-8MAX בטיסה פנים אינדונזית בין ג'קרטה לפנגקאל-פינאנג. כל 181 הנוסעים ו-8 אנשי הצוות נספו.
הוועדה הלאומית לבטיחות תחבורה של אינדונזיה פרסמה את הדו"ח הסופי שלה על ההתרסקות ב-25 באוקטובר 2019, ומייחסת את ההתרסקות ל-MCAS שדחף את המטוס לצלילה עקב נתונים מחיישן פגום של זווית התקפה. בעקבות התרסקות ליון אייר, בואינג פרסמה הנחיה ידנית תפעולית, שייעצה לחברות תעופה כיצד לטפל בקריאות שגויות בתא הטייס.
ב-10 במרץ 2019 התרסקה טיסה 302 של אתיופיאן איירליינס שהתבצעה במטוס מדגם בואינג 737-8MAX בטיסה בין אדיס אבבה לקניה, כל 149 הנוסעים ו-8 אנשי הצוות נספו. עדויות שאוחזרו באתר ההתרסקות מצביעות על כך שבזמן ההתרסקות, המטוס נטה לצלול, בדומה לטיסה 610 של ליון אייר.
ב-5 בינואר 2024, בטיסה מפורטלנד לקליפורניה, כ-20 דקות לאחר ההמראה, חלק מגוף המטוס התנתק מהשלד, וחלון ודלת של המטוס התפוצצו. המטוס סב על עקבותיו וביצע נחיתת חירום בשדה התעופה ממנו המריא. איש מהנוסעים לא נפגע.
ראו גם

בואינג 737
בואינג 737 הדור הבא
הערות שוליים

1 2 3  "Jet Prices". Boeing Commercial Airplanes. נבדק ב-27 בנובמבר 2013. {{cite web}}:  (עזרה)
↑  גם ארה"ב מקרקעת את מטוסי ה-MAX, בואינג נכנעה, באתר ynet, 14 במרץ 2019
↑  בואינג מחנה מטוסי 737 מקס מקורקעים בחניון לצד מכוניות העובדים, באתר ynet, 26 ביוני 2019
↑  ynet ורויטרס, מכה לבואינג: מקפיאה את ייצור מטוסי ה-737 MAX, באתר ynet, 17 בדצמבר 2019
↑  עשרים חודשים אחרי שקורקעו: בואינג חוזרת לטוס עם 737 MAX, באתר כלכליסט, 18 בנובמבר 2020
↑  638 יום עבר מאז קורקעו הטיסות, ועד לטיסה זו.
↑  Boeing 737 Technical Information, Boeing Commercial Airplanes.(הקישור אינו פעיל, 16.3.2019)
↑  Flight, Boeing Defines the 737 MAX
↑  סוכנויות הידיעות, ‏מטוס באינדונזיה התרסק בלב ים, באתר ‏מאקו‏, 29 באוקטובר 2018
↑  איתי בלומנטל, איתמר אייכנר והסוכנויות, מטוס אתיופי עם 157 איש התרסק בדרך לקניה, חשש שהיו עליו 2 ישראלים, באתר ynet, 10 במרץ 2019
↑  ישראל גראדווהל, ‏אימה בשחקים | חור ענק נפער בגוף המטוס; "הדבר הראשון שחשבתי: אני הולכת למות", באתר כיכר השבת, 7 בינואר 2024
| מטוסים אזרחיים מתוצרת בואינג |
| --- | --- | --- |
| מטוסי מדחף | 40 • 50 • 73 • 75 • 80 • 200 • 221 • 247 • 307 • 314 • 377 |  |
| מטוסי סילון (סדרת 7x7) | 707 • 717 • 727 • 737 (קלאסי • NG‏ • MAX‏) • 747 (747-400 • 747-8) • 757 • 767 • 777 (777X‏) • 787 • BBJ |  |
| מטוסי מחקר | 367 • 7J7 • 2707 • פליקן • סוניק קרוזר • X-40 • X-43 • X-48 • X-53 • Y1 • Y2 • Y3 |  |
קטגוריה: בואינג
שוליית הרוצח

| --- | --- |

שוליית הרוצח
 מידע כללי
 מאת:  רובין הוב
 שפת המקור:  אנגלית
 סוגה:  פנטזיה אפית
 הוצאה
 הוצאה:  הרפר קולינס, בנטם ספקטרה 
 תאריך הוצאה:  1995
 הוצאה בעברית
 הוצאה:  אסטרולוג
 תאריך:  1998
 סדרה
 סדרת ספרים:  טרילוגיית הרואים למרחק
 הספר הבא:  רוצח מלכותי
 קישורים חיצוניים
 הספרייה הלאומית:  003419554
 
שוליית הרוצח הוא הספר הראשון בטרילוגיית הרואים למרחק, שנכתבה על ידי הסופרת רובין הוב (שם העט של מרגרט אסטריד לינדהולם אוגדן) ומשתייכת לסוגת הפנטזיה האפית.
הספר פורסם בשנת 1995, והוא הראשון שהסופרת פרסמה תחת שם העט. שם הספר במהלך כתיבתו היה "ממזרו של אביר", כאשר הסיפור מסופר מנקודת מבטו של אותו ממזר, וקורותיו בממלכת שש הדוכסיות הנשלטת על ידי משפחת המלוכה "הרואים למרחק". סיפוריהן של הדמויות מטרילוגיית הרואים למרחק ממשיכים באופן ישיר בטרילוגיית האיש הזהוב (לאחר קפיצה של כ־15 שנים). בהמשך פורסמה טרילוגיית סוחרי הספינות החיות, המתרחשת כ־12–13 שנים לאחר טרילוגיית הרואים למרחק, ובה מספר מפגשים בין דמויות מהטרילוגיות השונות.
קבלה בקרב מעריצי הז׳אנר

הספר קיבל ביקורות חיוביות ביותר בעיתון Publishers Weekly, הטוענות כי הספר היה "ניצוץ ראשוני בשדה הסבוך של סוגת הפנטזיה האפית". המגזין Kirkus Reviews מצא שהספר היה "עצמאי באופן מספק, אבל בכל זאת משאיר פתח להרחבות עתידיות". המגיב אדם חילר, הילל את בניית הדמויות וטען שהן מאוד מורכבות ועמוקות.
ביקורת שלילית בנוגע לספר הייתה בעיקר מפני שהוא בסגנון מעט ישן, וגם שהספר אינו לחלוטין מצליח לעמוד עצמאית.
השפעתו

הלהקה Within Temptation השתמשה בספר הזה כהשראה עבור השיר שלהם "Hand Of Sorrow" מהאלבום The Heart of everything.
להקה נוספת בשם Kitchen party השתמשה בספר כהשראה עבור הסינגל שלהם מ־2013 – fitz Poem.
ראו גם

טרילוגיית הרואים למרחק
רובין הוב
פנטזיה אפית
שיר של אש ושל קרח
הערות שוליים

↑  Twenty Five years of spectra: Assassin's appretice (1995) by Robin Hobb
↑  Assassin's Apprentice
↑  ASSASSIN'S APPRENTICE, מתאריך ה-17 באפריל 1995 (באנגלית)
1 2  Assassin's Apprentice מתאריך ה-8 בינואר 2011 (באנגלית)
↑  Floresiensis, Royal Assassin by Robin Hobb
↑  www.heavymusic.ru/en/interviews.php?id=53&title=Within%20Temptation
↑  http://www.dropoutuk.com/music/11889/video-kitchen-party-fitz-s-poem.html
| --- | --- |
בקרת זהויות :  MusicBrainz work: 0841809f-893f-44fc-8ad9-0edc7f287549
עשר אצבעות

עשר אצבעות היא תוכנה ללימוד מתמטיקה, המכילה אלפי פעילויות ומשחקונים שמפתחים מיומנות מתמטית, סקרנות וחשיבה מדעית. שיטת הלימוד מבוססת על חקר מודרך, גילוי עצמי, עידוד דרכי פתרון שונות, והתאמה אישית לרמת התלמיד. התוכנית מבוססת על ניסיון עבודה רב-שנתי עם עשרות מורי מתמטיקה בבתי ספר יסודיים, ומותאמת לתוכנית הלימודים במתמטיקה של משרד החינוך. התוכנה זמינה בעברית, ערבית, אנגלית, ורוסית.
התוכנה קיימת בשתי גרסאות: גרסת בית ספר, המופצת תחת השם ״עשר אצבעות״ ומיועדת לתלמידים ומורים, וגרסת בית, המופצת תחת השם ״הפיקסלונים״ ומיועדת לילדים והורים.
התוכנה פותחה על ידי חברת "Matific", שהוקמה בשנת 2012. צוות הפיתוח כלל את פרופ' רז קופרמן, מתמטיקאי ומומחה להוראת מתמטיקה בבתי ספר יסודיים, ופרופ' שמעון שוקן, מדען מחשב ומומחה לפיתוח מערכות למידה בעידן הרשת. החברה מעסיקה כמאה עובדים בישראל, צפון אמריקה, דרום אמריקה, אירופה, ואוסטרליה.
התוכנה נמצאת בשימוש בלמעלה מ-40 מדינות ו-30 שפות, ופועלת בכרבע מבתי הספר בישראל. בכל מדינה, התוכנה מותאמת לתוכנית הלימודים המקומית, ולתוכן העניינים של ספרי לימוד פופולריים למתמטיקה.
התוכנה זכתה בפרס ה-Codie היוקרתי (2016 ו-2017), וזוכה לחוות דעת מעולות. לדברי פרופ׳ אהרן צ'חנובר, "עשר אצבעות מהווה שער כניסה מגרה ומרתק לעולם המתמטיקה והמדעים".
החברה דורגה במיקום ה-52 במדד חברות החינוך של Time Magazine לשנת 2024
הערות שוליים

↑  שאול אמסטרדמסקי, "לרוב המורים ביסודי יש חרדת מתמטיקה. זו נקודת מוצא קשה", באתר כלכליסט, 7 באוקטובר 2015
↑  סטארטאפ ישראלי שזכה ב’אוסקר’ של עולם הפיתוח ינסה לשפר את לימודי המתמטיקה בארץ, באתר Geektime
↑  World’s Top EdTech Companies of 2024, TIME (באנגלית)
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
עיר של מלאכים

| --- | --- |

 מבוסס על:  מלאכים בשמי ברלין 
 בימוי:  בראד סילברלינג 
 הופק בידי:  צ'רלס רובן, דון סטיל 
 תסריט:  דנה סטיבנס, פטר הנדקה, וים ונדרס, ריצ'ארד ריטינגר 
 עריכה:  לינזי קלינגמן 
 שחקנים ראשיים:  ניקולס קייג' (Seth) בריאן מרקינסון Chad Lindberg איימי ברנמאן אליזבת שו ניק אופרמן Deirdre O'Connell Kieu Chinh ברנרד וייט Peter Spellos ג'ון פוטץ' אלכסנדר גולד אנדרה בראוור מג ראיין Joanna Merlin דניס פרנץ רובין ברטלט קולם פיור Kim Murphy Jay Patterson 
 מוזיקה:  גבריאל יארד 
 צילום:  ג'ון סיל 
 מדינה:  ארצות הברית, גרמניה 
 חברת הפקה:  Regency Enterprises 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  23 ביולי 1998 
 משך הקרנה:  114 דק' 
 שפת הסרט:  אנגלית 
 סוגה:  סרט רומנטי, סרט פנטזיה, סרט דרמה 
 הכנסות באתר מוג'ו:   cityofangels
 אתר רשמי
 דף הסרט ב־IMDb
 
עיר של מלאכים (באנגלית: City of Angels) הוא סרט דרמה רומנטי אמריקאי משנת 1998 בבימויו של בראד סילברלינג ובכיכובם של ניקולס קייג' ומג ראיין. הסרט הוא רימייק לסרט הגרמני מלאכים בשמי ברלין משנת 1987. הסרט עוסק במלאך שמתאהב באישה אנושית ובחיפוש אחר המשמעות של אהבה, חיים ובחירות קיומיות.
הגרסה האמריקאית זכתה להצלחה כלכלית עם הכנסות בגובה 198.7 מיליון דולר אל מול תקציב של 55 מיליון דולר, אך ספגה ביקורות מעורבות, כאשר כמה מבקרים הביעו ביקורת על כך שהעיבוד מופרך.
השיר "Uninvited" המבוצע על ידי אלאניס מוריסט מתוך הסרט היה מועמד לפרס גלובוס הזהב לשיר המקורי הטוב ביותר והפסקול היה מועמד לפרס גראמי לפסקול הטוב ביותר למדיה חזותית.
עלילה

הסרט מתמקד בדמותו של סת (ניקולס קייג'), מלאך המלווה נשמות בדרכן האחרונה. סת צופה באנשים בימי חייהם האחרונים, אך ללא היכולת לחוש את הרגשות האנושיים. הכל משתנה כאשר הוא פוגש את מגי רייס (מג ראיין), מנתחת הלב המתמודדת עם מוות של מטופל. סת מתאהב במגי ומתחיל לשקול להפוך לבן אנוש כדי לחוות אהבה אמיתית. בהשראת מפגש עם אדם אחר שהיה בעבר מלאך והפך לבן אנוש, סת עומד בפני דילמה האם לוותר על חיי הנצח ולבחור בחיים אנושיים.
צוות השחקנים

ניקולס קייג' בתפקיד סת, המלאך.
מג ראיין בתפקיד מגי רייס, מנתחת הלב האנושית.
אנדרה בראואר בתפקיד קאסל, מלאך אחר וחבר של סת.
דניס פרנץ בתפקיד נתן ייל, מלאך לשעבר שהפך לאדם.
ביקורות

הסרט עיר של מלאכים קיבל ביקורות מעורבות. חלק מהמבקרים שיבחו את ההופעות של ניקולס קייג' ומג ראיין, כמו גם את האווירה הקסומה של הסרט. עם זאת, חלק מהמבקרים מתחו ביקורת על העלילה האיטית ועל ההשוואה לסרט המקורי מלאכים בשמי ברלין. הסרט הצליח בקופות והכניס מעל 200 מיליון דולר ברחבי העולם.
באתר Rotten Tomatoes, הסרט קיבל ציון של 58% על סמך 68 ביקורות, מה שמעיד על ביקורות מעורבות. ב-Metacritic, הסרט קיבל ציון של 54 מתוך 100, בהתבסס על 22 ביקורות.
אכילה רגשית

אכילה רגשית מוגדרת כאכילת יתר על מנת להקל על רגשות שליליים. אכילה רגשית לעיתים קרובות עלולה להגביר את הסיכון להפרעות אכילה כגון בולימיה ואנורקסיה נרבוזה. מחקרים הראו גם כי קיים גם קשר הפוך - הפרעות אכילה קיימות מעלות את הסיכוי לאכילה רגשית. זיהוי קשר זה מאפשר לפסיכולוגים ותזונאים קליניים לספק את הטיפול המתאים לבעיית אכילה רגשית.